R1 m. se heroïen op Kaapstad-lughawe gevind | Netwerk24
R1 m. se heroïen op Kaapstad-lughawe gevind
Deur Malherbe Nienaber 12 Julie 2019 13:49
Doeanebeamptes het op sowat R1 miljoen se heroïen op die Kaapstad-lughawe beslag gelê, het die SAID Vrydag gesê.Foto: SAID
Heroïen met ’n geskatte waarde van sowat R1 miljoen is op die Kaapstad- internasionale lughawe gekonfiskeer, het die Suid-Afrikaanse Inkomstediens (SAID) Vrydag gesê.
Doeanebeamptes het glo ’n wenk ontvang en met die hulp van snuffelhonde pakkies met 3,254 kg van die dwelm gevind, luidens ’n verklaring van die SAID.
CAPE TOWN CUSTOMS OFFICERS POUNCE ON SUSPECTED DRUG SMUGGLER
Fri 12 July, 2018 – SARS Customs officers based at the Cape Town International Airport have confiscated heroin valued at approximately R1 million after receiving a tip-off.
— SA Revenue Service (@sarstax) July 12, 2019
“Die heroïen is netjies weggesteek in drie pakkies in ’n reisiger se leertas. Hy sou van Kaapstad na ’n Sentraal-Europese land vlieg toe die dwelms gevind is.”
Luidens die SAID se verklaring is die dwelms aan die polisie oorhandig en is die man in hegtenis geneem.
Doeanebeamptes het pakkies met 3,254 kg heroïen op die Kaapstad-lughawe gevind.Foto: SAID
Beamptes van die SAID ondersoek die tas waarin die heroïen gevind is.Foto: SAID